
ДО
ОБЩИНСКИ СЪВЕТ
БУРГАС

Д  О  К  Л  А  Д  Н  А   З  А  П  И  С  К  А

ОТ ДИМИТЪР НИКОЛОВ НИКОЛОВ
КМЕТ НА ОБЩИНА БУРГАС

ОТНОСНО: Предоставяне на общински нежилищен обект, находящ се в сграда с идентификатор 07079.619.122.1 по КК на гр. Бургас, с административен адрес гр. Бургас, ул. „Сан Стефано“ № 86, за изпълнение на програма „Фулбрайт“ в съвместен проект с Фондация „Америка за България“, съгласно споразумение за партньорство между Българо-американска комисия „Фулбрайт“ и СУ „Св. Св. Кирил и Методий“ – гр. Бургас  

УВАЖАЕМИ ОБЩИНСКИ СЪВЕТНИЦИ,

В Община Бургас е постъпила докладна записка вх.№67-00-1179/15.05.2019г. от С.В.Н. – Директор на СУ „Св. Св. Кирил и Методий“ – гр. Бургас, с молба, общински нежилищен обект, актуван с Акт №4926/21.02.2008г. за частна общинска собственост, представляващ ателие № “М.В“ на мансардния етаж в сграда на ул. “Сан Стефано“ № 86, гр. Бургас, да бъде предоставен на СУ „Св. Св. Кирил и Методий“ – гр. Бургас за срок до 01.07.2020г., във връзка с изпълнение на програма „Фулбрайт“ в съвместен проект с Фондация „Америка за България“, съгласно споразумение за партньорство между Българо-американска комисия „Фулбрайт“ и училището. 
Училището за поредна година е включено в утвърден списък с приемащи училища за учебната 2019/2020 година на Българо-американската комисия за образователен обмен „Фулбрайт“ и ще приеме на работа стипендиант на Комисията за помощник-учител по английски език, видно от писмо рег. № 5218/18.04.2019г. на СУ „Св. Св. Кирил и Методий“ – гр. Бургас от г-жа Анджела Родел, Изпълнителен директор на „Българо-американската комисия за образователен обмен“.
Съгласно раздел ІІ „Задължения на Училището“, т.10 от споразумението за партньорство, СУ „Св. Св. Кирил и Методий“ – гр. Бургас организира посрещането и настаняването на помощник-учител, като му осигурява безплатна квартира за периода на неговия престой в Република България.
Режийните разходи са за сметка на помощник-учителя.
	Предвид изложеното и на основание правомощията ми по чл.60, ал.1 от Правилника за организацията и дейността на Общинския съвет и взаимодействието му с Общинската администрация на община Бургас, приет от Общински съвет – Бургас, предлагам Общински съвет – Бургас на основание чл. 12, ал. 1 от Закона за общинската собственост, във връзка с чл. 16, ал. 2 от Наредбата за реда за придобиване, управление и разпореждане с общински имоти и вещи, приета от Общинския съвет, да вземе следното

Р Е Ш Е Н И Е:

Да се предостави на СУ „Св. Св. Кирил и Методий“ – гр. Бургас за изпълнение на програма „Фулбрайт“ в съвместен проект с Фондация „Америка за България“, съгласно споразумение за партньорство между Българо-американска комисия „Фулбрайт“ и СУ „Св. Св. Кирил и Методий“ – гр. Бургас, общински нежилищен обект, актуван с Акт №4926/21.02.2008г. за частна общинска собственост, представляващ ателие №“М.В“ със застроена площ 60,28 кв.м, състоящо се от ателие, санитарен възел и балкон, разположен на мансардния етаж в сграда с идентификатор 07079.619.122.1 по Кадастрална карта на гр. Бургас, с административен адрес: гр. Бургас, ул. “Сан Стефано“ № 86, ет. 6, за срок до 01.07.2020г.

Приложение: Докладна записка вх.№67-00-1179/15.05.2019г. в Община Бургас от С.В.Н. – Директор на СУ „Св. Св. Кирил и Методий“ – гр. Бургас; Писмо рег. № 5218/18.04.2019г. на СУ „Св. Св. Кирил и Методий“ – гр. Бургас от Изпълнителен директор на „Българо-американската комисия за образователен обмен; Споразумение за партньорство между Българо-американска комисия „Фулбрайт“ и СУ „Св. Св. Кирил и Методий“ – гр. Бургас; Акт №4926/21.02.2008г. за частна общинска собственост.


ДИМИТЪР НИКОЛОВ
Кмет на Община Бургас

Съгласували:

ЗЛАТИНА ГЕОРГИЕВА
Директор на дирекция ПНО

ЖИВКО ДИМИТРОВ
Директор на дирекция УОС

ИНЖ. МИНКА ЧАУШЕВА
Началник-отдел ОС в дирекция УОС

КАТЕРИНА СИДЕРОВА-ГРУДОВА
Гл. юрисконсулт в дирекция УОС

Изготвил: 
инж. Райна Димова, Ст. експерт в дирекция УОС

